สวัสดีครับปรึกษา เป็นปุ่มก้อนที่แขนทั้งสองข้าง หลายปุ่มไม่ทราบว่าเป็นซีสไหมครับ ไม่เจ็บไม่บวมแดง เป็นมาหลายปีแล้วครับมีการรักษาด้วยวิธีไหนบ้างครับ เคยพบแพทย์แล้วด้วยการเอ็กซเร์ ไม่เห็นก้อนแต่สัมพัสเจอก้อนค่อนข้างแข็งไม่มาก เป็นอันตรายไหมครับ ถ้าผ่าตัดจะหายขาดไหมครับ แล้วเป็นแผลเป็นไหมครับ เรื่องอาหารการกินควรกินเลือกไหมครับ
สวัสดีค่ะ ก้อนที่สามารถคลำได้และใต้ผิวหนังดังกล่าว อาจเป็น1.ก้อนเนื้องอกธรรมดาของผิวหนังและเนื้อเยื่อเกี่ยวพัน ซึ่งมีหลายชนิด แต่ที่พบได้บ่อย คือก้อนเนื้องอกไขมัน(lipoma) ซึ่งมักคลำได้นิ่มหรืออาจแข็งเล็กน้อย ขยับได้เล็กน้อย มักไม่เจ็บหรือปวด แต่หากก้อนไปกดโดนเส้นประสาทขนาดเล็ก ก็อาจทำให้ปวดได้ โดยส่วนใหญ่มักจะพบเพียงก้อนเดียว แต่บางครั้งอาจพบหลายๆ ก้อน จำนวนมากกระจายทั่วร่างกายได้ ซึ่งมีสาเหตุจากพันธุกรรม (familial multiple lipomatosis) หรือเป็นโรค Madelung disease (multiple symmetric lipomatosis) ที่สัมพันธ์กับการดื่มแอลกอฮอล์มากไปส่วนก้อนเนื้องอกชนิดอื่นๆ ที่อาจพบได้หลายๆ ก้อน เช่น neurofibroma (เนื้องอกของเซลล์หุ้มเส้นประสาท) หากมีหลายก้อน จะเกิดจากโรคท้าวแสนปม (แต่จะมีตวามผิดปกติอื่นๆ ร่วมด้วยอีก), leiomyoma (ก้อนเนื้องอกของกล้ามเนื้อเรียบ) การพบมีหลายก้อนมักมีสาเหตุจากโรคทางพันธุกรรม เช่น hereditary leiomyomatosis โดยนอกจากจะพบก้อนเนื้อตามผิวหนังแล้ว จะพบภายในอวัยวะในช่องท้องและสัมพันธ์กับการเกิดมะเร็งที่ไต2. ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน (liposarcoma), มะเร็งหลอดเลือด (angiosarcoma), synovial sarcoma เป็นต้น แต่ก้อนเหล่านี้มักโตเร็ว มีการทำลายเนื้อใกล้เคียง ดังนั้นหากเป็นมาหลายปีแล้ว โดยที่ก้อนไม่โตขึ้น ก็ไม่น่าใช่มะเร็งสำหรับก้อนเนื้องอกใต้ผิวหนังของ หากไม่ได้มีอาการผิดปกติอื่นร่วม น่าจะเป็นก้อนเนื้องอกไขมันค่ะ ซึ่งไม่ได้อันตราย อาจไม่จำเป็นต้องผ่าตัดเอาออก แต่หากต้องการผ่าตัดออก ก็สามารถทำได้ เพียงแต่การผ่าตัดย่อมต้องเกิดเป็นแผลเป็น ส่วนเรื่องอาหาร ไม่มีอาหารทีห้ามทานหรืออาหารที่ทานแล้วก้อนจะหายไปค่ะ ยกเว้นในโรค Madelung disease (multiple symmetric lipomatosis) ที่สัมพันธ์กับการดื่มแอลกอฮอล์มากเกินไป